Rahvaliit  peab kõnelusi Ühendatud Vasakpartei esindajatega    Rahvaliidu peasekretäri Taavi Pirgi sõnul peab erakond läbirääkimisi Ühendatud Vasakpartei esindajatega, kes kaaluvad Rahvaliidu nimekirjas riigikogu valimistel osalemist.    Pirk ütles BNS-ile, et Ühendatud Vasakpartei esindajatega käivad praegu alles läbirääkimised ning nende võimalik osalemine Rahvaliidu nimekirjas peaks selguma kolmapäeval, mil seda arutab erakonna juhatus. Seaduse kohaselt ei või teise partei liikmed erakonna  nimekirjas kandideerida ning seetõttu peaksid nad Rahvaliidu nime all valimistele minekuks Ühendatud Vasakparteist tema sõnul lahkuma.    Rahvaliit peaks 6. märtsil toimuvate riigikogu valimiste nimekirja kinnitama selle nädala pühapäeval.